

**6ο Σεμινάριο «Σημειωτική και Βίβλος»**

**“Ἐν ἀρχῇ ἦν ὁ Λόγος”**

Το **Εργαστήριο Βιβλικών Σπουδών (Biblical Studies Lab) του Τμήματος Ποιμαντικής και Κοινωνικής Θεολογίας Α.Π.Θ.** διοργανώνει το 6ο Σεμινάριο «Σημειωτική και Βίβλος», το οποίο αναπτύσσει θέματα εφαρμογής της σημειωτικής θεωρίας σε κείμενα της Βίβλου, με σκοπό την ερμηνευτική της κατανόηση με σύγχρονους τρόπους προσέγγισης του νοήματός της. Το σεμινάριο γίνεται σε συνεργασία με το **Εργαστήριο Σημειωτικής (SemioLab) της Φιλοσοφικής Σχολής Α.Π.Θ.** και με το **Κέντρο Ανάλυσης Θρησκευτικού Λόγου (CADIR) της Θεολογικής Σχολής του Καθολικού Πανεπιστημίου της Λυών**.

Οι ημερομηνίες διεξαγωγής είναι **24-25-26-27-28 Φεβρουαρίου 2020** στη Θεολογική Σχολή Θεσσαλονίκης και εξετάζεται το κείμενο του προλόγου του κατά Ιωάννην Ευαγγελίου. Διδάσκει ο **π. Γεώργιος Βασιλάκης**, ερευνητής του Κέντρου Ανάλυσης Θρησκευτικού Λόγου (C.A.DI.R.) του Καθολικού Πανεπιστημίου της Λυών και υποψ. διδάκτορας στη Σημειωτική Ανάλυση της Αγίας Γραφής του Τμήματος Ποιμαντικής και Κοινωνικής Θεολογίας του Α.Π.Θ.. Ειδικοί καλεσμένοι εισηγητές είναι η Κάριν **Boklund-Λαγοπούλου**, ομότιμη καθηγήτρια Αγγλικής Φιλολογίας Α.Π.Θ. και ο **Αλέξανδρος-Φαίδων Λαγόπουλος**, ομότιμος καθηγητής Πολεοδομίας Α.Π.Θ. και αντεπιστέλλον μέλος της Ακαδημίας Αθηνών με θέμα:

**«Σημειωτική Αφηγηματολογία: Μια ανάλυση του Άρχοντα των Δακτυλιδιών με τη μέθοδο του A.-J. Greimas»**

Επιστημονική υπεύθυνη: **Κυριακούλα Παπαδημητρίου**, Καθηγήτρια, Διευθύντρια Εργαστηρίου Βιβλικών Σπουδών Τμ. Ποιμαντικής και Κοινωνικής Θεολογίας Α.Π.Θ. (kyp@past.auth.gr)

Η είσοδος είναι ελεύθερη σε κάθε ακαδημαϊκά ενδιαφερόμενο. Στους συμμετέχοντες θα δοθεί Βεβαίωση Συμμετοχής στο επιστημονικό Σεμινάριο.

Επισυνάπτονται: Αίτηση Συμμετοχής και Αφίσα.

Ακολουθεί το αναλυτικό πρόγραμμα:

|  |
| --- |
| ΠΡΟΓΡΑΜΜΑ 2020  |
| Ὠρες | Δευτέρα 24 Απριλίου | Τρίτη 25 Απριλίου  | Τετάρτη 26 Απριλίου | Πέμπτη 27 Απριλίου | Παρασκευή 28 Απριλίου |
|  |  |  |  |  |  |
| 17.00-20.00 | Προλογίζοντας τον Πρόλογο(αίθουσα συνεδριάσεων 4ου ορόφου) | Ανάλυση Εικονιστικών Σχημάτων – Ανάγλυφο (αίθουσα συνεδριάσεων 4ου ορόφου) | Ανάλυση της Εκφώνησης – Βιτρώ (αίθουσα συνεδριάσεων 4ου ορόφου) | Αφηγηματική ανάλυση του Άρχοντα των Δακτυλιδιών με την μέθοδο του A.-J. GreimasΕιδικοί εισηγητές: Karin Boklund-Λαγοπούλου και Αλέξανδρος-Φαίδων Λαγόπουλος (αίθουσα συνεδριάσεων) | Προλόγου επίλογος – Συμπεράσματα (αίθουσα συνεδριάσεων 4ουορόφου) |
|  |